Φρανκ Λάμπαρντ

Ο Φρανκ Λάμπαρντ, ΑΒΑ (Frank James Lampard, 20 Ιουνίου 1978) είναι Άγγλος πρώην διεθνής ποδοσφαιριστής και νυν προπονητής της Έβερτον. Ως παίκτης, θεωρούνταν ένας από τους καλύτερους μέσους της εποχής του.

Συλλογική καριέρα

Γουέστ Χαμ
Ο Φρανκ Λάμπαρντ γεννήθηκε στις 20 Ιουνίου του 1978 στην πόλη Σάλισμπουρι στην Αγγλία. Εντάχθηκε στη Γουέστ Χαμ Γιουνάιτεντ το 1994, ομάδα στην οποία ο πατέρας του ήταν βοηθός προπονητή. Ένα χρόνο μετά υπέγραψε επαγγελματικό συμβόλαιο και πήγε δανεικός στη Σουόνσι Σίτι τον Οκτώβριο του 1995, όπου έκανε 9 εμφανίσεις και πέτυχε ένα γκολ. Τον Ιανουάριο του 1996 επέστρεψε στη Γουέστ Χαμ ώσπου στο τέλος του μήνα έκανε και την πρώτη του εμφάνιση στην Πρέμιερ Λιγκ. Την επόμενη σεζόν μετά από 13 εμφανίσεις σπάει το πόδι του σε ένα παιχνίδι με την Άστον Βίλα και μένει εκτός για τον υπόλοιπο της σεζόν. Γίνεται βασικό στέλεχος της ομάδας την 1998-99 και βοηθάει την ομάδα του να τερματίσει στην 5η θέση της βαθμολογίας και να κερδίσει την έξοδο στο Κύπελλο ΟΥΕΦΑ. Η συνεχής του αγωνιστική άνοδος συνεχίζεται την επόμενη σεζόν, όταν ο Λάμπαρντ πετυχαίνει 13 γκολ και το πρώτο του γκολ σε ευρωπαϊκές διοργανώσεις. Στο τέλος της επόμενης σεζόν 2000-01, μετά την πώληση του στενού του φίλου στην ομάδα Ρίο Φέρντιναντ στην Λιντς Γιουνάιτεντ, αλλά και την αποχώρηση από τον πάγκο της ομάδας του Ρέντναπ και του πατέρα του, επέλεξε να φύγει από την ομάδα και να μεταγραφεί στην Τσέλσι ΦΚ έναντι 11 εκατομμυρίων λιρών.

Τσέλσι
Ο Λάμπαρντ κερδίζει αμέσως θέση βασικού στην Τσέλσι, οπότε την πρώτη χρονιά έχει 53 εμφανίσεις και 7 γκολ σε όλες της διοργανώσεις. Αλλά η πραγματική απογείωση για τον Λάμπαρντ και την ομάδα του έρχεται 3 χρόνια μετά, όταν στην Τσέλσι αναλαμβάνει προπονητής ο Ζοζέ Μουρίνιο. Τη σεζόν 2004-05 η Τσέλσι κατακτά την Πρέμιερ Λιγκ και το Λιγκ Καπ Αγγλίας με τον Λάμπαρντ πρωταγωνιστη και υποψήφιο για τη Χρυσή Μπάλα, ενώ την επόμενη χρονιά (2005-06) ξανακερδίζει την Πρέμιερ Λιγκ. Την περίοδο 2006-07 κατακτά εκ νέου το Λιγκ καπ και το ιστορικό Κύπελλο Αγγλίας κερδίζοντας στην παράταση την πρωταθλήτρια Μάντσεστερ Γιουνάιτεντ με 1-0. Τη σεζόν 2007-08 ο Λάμπαρντ τραυματίζεται και παίζει λίγότερα παιχνίδια απ' ό,τι συνήθως. Στις 16 Φεβρουαρίου 2008 πετυχαίνει το 100ό γκολ του με την Τσέλσι και γίνεται ο όγδοος παίκτης στην ιστορία της ομάδας που το καταφέρνει. Εκείνη τη σεζόν η Τσέλσι φτάνει στο τελικό του Τσαμπιονς Λιγκ, αλλά χάνει στα πέναλτι με 6-5 απο την Μάντσεστερ Γιουνάιτεντ, σε ένα παιχνίδι που ο Λάμπαρντ είχε ισοφαρίσει στην κανονική διάρκεια του αγώνα. Την επόμενη σεζόν (2008-09) η Τσέλσι κερδίζει το Κύπελλο Αγγλίας χάρη σε ένα μακρινό σουτ του Λάμπαρντ. Το 2010 βοηθά την Τσέλσι να πάρει το νταμπλ (πρωτάθλημα και κύπελλο Αγγλίας) σκοράροντας και πάλι περισσότερα από 20 γκολ για 5η συνεχόμενη ποδοσφαιρική χρονιά. Ακόμη, τη σεζόν 2011-12 ο Φρανκ Λάμπαρντ αναδεικνύεται πρώτος σκόρερ του συλλόγου (16 γκολ και 10 ασίστ) και πρωταγωνίστησε στο τόσο στο κύπελλο Αγγλίας και την Πρέμιερ Λιγκ, όσο και στο Τσάμπιονς Λιγκ, που κατέκτησε με τους συμπαίκτες του για πρώτη φορά. Την χρονιά 2012-13 γίνεται πρώτος σκόρερ της Τσέλσι όπου συγκατοικεί στην κορυφή μαζί με τον παλαιό Θρύλο της ομάδας τον Μπόμπι Τάμπλινγκ και βοηθάει την Τσέλσι στο έπακτρο για να βγει στους ομίλους του Τσάμπιονς Λιγκ της επόμενης σεζόν.

Διεθνής καριέρα
Ο Λάμπαρντ είναι βασικό μέλος της Εθνικής Αγγλίας απο το 1999 έως και σήμερα. Έχει επίσης αγωνιστεί και με την Εθνική Ελπίδων της χώρας του.
Ο Λάμπαρντ έκανε το ντεμπούτο του με την Εθνική Αγγλίας στις 10 Οκτώβρη 1999 σε ένα φιλικό παιχνίδι που η Αγγλία κέρδισε 2-1 το Βέλγιο και πέτυχε το πρώτο του γκολ στις 20 Αύγουστου 2003 σε ένα ματς όπου η Αγγλία κέρδισε 3-1 την Κροατία. Συμμετείχε σε σπουδαίες διοργανώσεις, όπως το Euro 2004 και τα Μουντιάλ 2006, 2010, αλλά ένας απρόσμενος τραυματισμός του στερεί τη δυνατότητα να αγωνιστεί στο Euro 2012. Σημειωτέον ότι στο Παγκόσμιο κύπελλο της Ν.Αφρικής πέτυχε τέρμα εναντίον της Γερμανίας (στη φάση των «16», και ενώ το σκορ θα γινόταν 2-2), το οποίο λανθασμένα ακυρώθηκε, αναβιώνοντας στιγμές Μουντιάλ 1966, όταν οι Άγγλοι σήκωσαν το τρόπαιο. Θεωρήθηκε, δηλαδή, από τους Γερμανούς ότι η φάση του γκολ από το Λάμπαρντ ήταν η θεία δίκη για τους Άγγλους, για τους οποίους είχε μετρήσει αμφισβητούμενο γκολ στον τελικό του 1966.

Τίτλοι-Διακρίσεις

Γουέστ Χαμ 
 Κύπελλο Ιντερτότο: 1999
 FA Premier Academy κάτω των 19 πρωτάθλημα : 2
 Champions: 1998–99, 1999–2000
 Κύπελλο Νέων: (1)

Τσέλσι (2001-2014) 
 Πρέμιερ Λιγκ (3): 2004–05, 2005–06, 2009–10
 Κύπελλο Αγγλίας (4): 2006–07, 2008–09, 2009–10, 2011–12
 Λιγκ Καπ (2): 2004–05, 2006–07
 Community Shield (2): 2005, 2009
 Τσάμπιονς Λιγκ: 2011–12
 Europa League: 2012–13
 ΦΙΦΑ 2ος παίκτης της χρονιάς: 2005
 Αργυρό Παπούτσι: 2005
 PFA Merit Award: 2015
 Καλύτερος παίκτης της χρονιάς στη Πρέμιερ Λιγκ (2): 2004–05, 2005–06
 PFA ομάδα της χρονιάς (5): 2004–05, 2005–06, 2006–07, 2008–09, 2009–2010
 FIFPro World XI: 2005
 ΟΥΕΦΑ Καλύτερος μέσος της χρονιάς: 2008
 Καλύτερος παίκτης της χρονιάς στην Αγγλία (2): 2004, 2005
 ESM ομάδα της χρονιάς (3): 2004–05, 2005–06, 2009–10
 Στην καλύτερη ομάδα του Ευρωπαϊκού Πρωταθλήματος: 2004
 Καλύτερος παίκτης της Πρέμιερ Λιγκ (με επίσημα στατιστικά): 2001–10
 Καλύτερος παίκτης Κυπέλλου (3): 2006–07 , 2008–09 , 2009–10
 Καλύτερος παίκτης του Carling Cup: 2004–05 , 2006–07
 Πρώτος παίκτης της Πρέμιερ Λιγκ σε ασσίστ (3): 2004–05 , 2005–06 , 2009–10
 Πρώτος σκόρερ Κυπέλλου: 2006–07
 Πρώτος σκόρερ της Τσέλσι όλων των εποχών: 211 τέρματα

Τάγματα 

 Αξιωματικός του Τάγματος της Βρετανικής Αυτοκρατορίας: 2015

Παραπομπές

Λάμπαρντ Φρανκ
Λάμπαρντ Φρανκ
Λάμπαρντ Φρανκ
Ποδοσφαιριστές Γουέστ Χαμ Γιουνάιτεντ
Ποδοσφαιριστές Εθνικής Αγγλίας
Ποδοσφαιριστές Εθνικής Αγγλίας Κ21
Ποδοσφαιριστές Σουόνσι Σίτι
Ποδοσφαιριστές Παγκοσμίου Κυπέλλου 2010
Ποδοσφαιριστές Παγκοσμίου Κυπέλλου 2006
Ποδοσφαιριστές Ευρωπαϊκού Πρωταθλήματος 2004
Ποδοσφαιριστές Πρέμιερ Λιγκ
Ποδοσφαιριστές Παγκοσμίου Κυπέλλου 2014
Προπονητές ποδοσφαίρου Τσέλσι ΦΚ
Παίκτες νικητές ΟΥΕΦΑ Τσάμπιονς Λιγκ
Άγγλοι αυτοβιογράφοι
Άγγλοι ποδοσφαιριστές στο εξωτερικό
FIFA Century Club
Παίκτες νικητές ΟΥΕΦΑ Γιουρόπα Λιγκ
Αξιωματικοί του Τάγματος της Βρετανικής Αυτοκρατορίας